Hej Skal bruge et tryk fordelende underlag, men hvad skal man vælge? Har faktisk et, som er lavet i skum, sadelformet men uden kanal til ryggen. Er det okay?
Skal bruges under lammeskindssadel, det er et tykt skum underlag jeg har.
Hej Sara. Jeg ville bruge et med kanal, dvs. frihed til rygsøjlen. De bedste - syntes jeg - er dem fra Grandeur, som også bruges til Barefoot bomløse sadler. Er du i den dyre ende af prisskalaen, må man jo nok anbefale et skitounderlag - som er det bedste af det bedste, men også et er de absolut dyreste.... Venlig hilsen Tina
Er du mere til den helt billige ende, så køber du et liggeunderlag og klipper i facon og limer et par lag på som paneler - sørg for det er symetrisk. Det kan så puttes ind i sadlen og ligger fint fast og alm kontaktlim holder forbavsende godt mellem lagende.
jeg synes skito underlagene er virkelig gode, hvad form og facon har du tænkt dig?
Jeg har forsøgt at sprøjte noget kvikgræs væk, fra min ridebane, men det virker ikke rigtigt. Hvad gør jeg galt?
sprøjt igen, sprøjt i overskyet vejr, gerne tidligt på morgenen eller sent på aftenen. Put en lille smule opvaskemiddel i så hænger det bedre fast på bladene. Kvikgræs og brændenælder skal have flere omgange - specielt hvis det er groet helt til.
Min brækkede hovbenet ude i vingen for to år siden. Han fik special skoen på to gange og stod i boks ro i den periode, derefter kom han på sygefold og vi begyndte at genoptræne. Ifølge dyrlægen sad hans brud et meget heldigt sted, og vi har da ikke mærket mere til det (ud over at jeg får et nerve sammenbrud hvis han bliver kraftigt halt på det ben   - det har han været en gang siden, men det havde ikke noget med brudet at gøre.) Min fik hø, lucerne og vitaminer så vidt jeg husker (han fik kolik i starten af perioden, så vi blev beordret på min foder) Min blev kontroleret anden gang da han skulle have lagt special skoene om - det var vist også ca 3 uger efter. Rigtig god bedring med Aramis 
Min Safir har haft hovbensbrud på venstre bag. Dyrlægen kaldte det en Y-fraktur, dvs. at frakturen forgrenede sig som et Y, så der faktisk var slået et kile-formet stykke helt af. En blokade i hovleddet gjorde hende rengående, og det betød at bruddet var gået igennem og ind i leddet, og at den bedøvelse, der blev sprøjtet ind i leddet, kunne løbe ud i brudzonen i hovbenet. Dyrlægen sagde, at hun var "forsigtig optimistisk", og det tror jeg var en pæn måde at sige, at hun ikke rigtig turde tro på, at det ville gå godt. Safir fik låse-sko på (fire sideoptog) og blev ordineret boksro. I starten blev hun kontrolleret hver tredje uge med røngten. I alt stod hun i boksro med to daglige græsseture for hånd i syv uger. Så kunne hun ikke kapere mere indespæring i sit hoved, og hun kom med flokken på fold igen. Jeg tog alt kraftfoder fra hende og slog græs til hende for at holde hendes system tilvænnet til græs. Jeg blandede græsset med frøgræshalm af en type, som hestene ikke er særlig interesserede i, for at hun ikke skulle sluge det alt for hurtigt. Af krybbefoder fik hun kun vitaminer og mineraler. Og så fik hun lidt strå-foder (wrap) til natten, som hun plejer. Efter tre-fire måneder var hun rengående på både blød og hård bund, og efter fem måneder sagde dyrlægen at hun regnede med at der var bruskdannelse i den sidste brudlinje, som man stadig kunne se på røngten, og at det ikke ville ændre sig. Safir har været fuldstændig rengående siden og det vil sige i tre år. Det skal dog siges, at hun aldrig nåede at komme i fuldt arbejde. Først skulle hun opereres for kissing spine (udsat til jeg vidste om hun kom sig over brudet), så skulle hun genoptrænes, så blev det vinter og frost - og så udviklede hun headshaking, som hun stadig har. Jeg arbejder dog med hende dagligt. Når vejret er godt i forhold til hendes headshaking kan jeg uden problemer lade hende arbejde med hørligt åndedræt i over ½ time i både skridt, trav og galop. Når der er for mange insekter eller for meget sol, må jeg nøjes med at skridte hende.
ved dyrlægen noget om - men selve fodringen under forløbet, vil jeg da gerne rådgive om: Lad ham leve af hø evt græs, så har han beskæftigelse og ikke for meget energi, som han jo absolut ikke har behov for nu. Alt kraftfoder væk - det gælder om at fodre med noget, som giver meeeeget lang tyggetid, så du ikke risikerer en hest med mavesår oveni. Tilbyd mineraler hvér dag - normalt tager heste kun det de behøver. Når du så skal igang med genoptræningen, kan du jo forøge energien i foderet, hvis han er for sløv. Det er lettere at fylde på den vej, end have en hest med alt for meget energi, der ikke må bevæge sig! Og så ville jeg nok lige gå dyrlægen lidt på klingen, hvor god prognosen er for at han bliver ridehest igen! Det lyder hårdt, men der er ingen grund til at bruge en masse tid og penge, hvis han alligevel ikke kommer sig. det er både synd for dig og for hesten.
De få gange, hvor jeg har haft en pony, der skulle have boksro/lille fold, har jeg fodret med meget våde opblødte roepiller. Dette pga, så fik de ekstra væske i maven for at undgå kolik.
Mange tak for jeres svar og venlighed. Jeg vil gå dyrlægen på klingen og kun fodre med hø og mineraler. knus Hannah
Åh nej, min lille Mulle har fået astma. Øv. Han får 2 slags pulver og en prøjte hver dag i 5 dage, for at få det lidt væk. Han hoster dog kun når han har løbet heldigvis, så det er ikke så slemt, men det kan det jo nemt blive. Men hvad gør man når man har en astma hest. Vi vander nu hans hø og han går allerede i løsdrift og har gjort det længe. Er det bedre, at han står på spåner ? er der andre ting man kan gøre? Hvad med motion? (Han elsker at løsspringe, må han ikke det mere?)
Det er ham her det drejer sig om (Mulle 9 år gammel).   Lille fryns.  
Hej, Det bedste man kan gøre er at sætte ponien i løsdrift hele året, så den får al den friske luft, den har behov for, og det har I allerede gjort - det er det allervigtigste skridt! Min gamle pony havde ret svær astma men blev næsten helt hostefri i de perioder jeg kunne have den i løsdrift. Næstbedst er en stald med megen frisk luft (åbne døre og/eller vinduer eller anden luftcirkulation hele året, selvfølgelig uden træk). Strøelse så vidt muligt uden støv (friske spåner og halm-/træpiller kan støve lige så meget som halm, men så kan man jo vande dem lidt i starten), strø og fej aldrig, når ponien er indenfor, sørg for at foder er støvfrit (evt. med lidt vand i), og brug wrap i stedet for hø - det med at vande høet skal gøres meget grundigt for at virke, og det er altså besværligt i længden, især hvis hesten bor i løsdrift på kolde vinterdage - frossent hø er nok ikke så godt at spise.... Undgå især ALT stråfoder med bare den mindste smule mug/skimmel. Undgå at ponien bliver forkølet, da det lægger ekstra pres på de anstrengte lunger. Visse perioder af året kan være særligt hårde for astmahest. Min gamle pony døjede især i høsttiden p.g.a. megen støv i luften fra mejetærskningen. Andre har problemer om foråret p.g.a. pollenallergi. I disse perioder må man vise ekstra hensyn. Træn ponien meget langsomt op, hvis den skal i bedre kondition. Rid uden næsebånd (som minimum uden den nederste rem), så ponien frit kan hoste, når den har behov for det, og desuden har den behov for at kunne udvide sine næsebor, når den begynder at mangle luft. Det var mine gode råd, håber de kan hjælpe  MVH Jette
Jeg har også en astmahest. Her hjælper løsdrift ikke, men det er måske fordi de fik frøgræshalm der. Søg evt. på google, det er nemlig fuld af skimmelsvamp. Generelt ved astma/støv allergi: - Vande høet ½ time, også vande wrappen, hvis den er meget tør og støver! - Vande staldgangen, vande boksen - uanset om det er halm, spåner etc. - Spåner virker i øvrigt ikke her, jeg har selv tendens til astma, og hverken mig eller hesten kan klare spåner/træpiller, så skal de i al fald vandes MEGET. - Have et vindue åbent, så de kan stikke hovedet ud. - Allerbedst er udebokse, der kan du styre, hvad den får (wrap etc.), uden at støvet fra de andre bokse kommer i kambolage med din hest, og at der ikke bliver fejet/muget hele tiden. - Og husk at strigle udenfor! Og ikke ride på en støvet bane/hal.
Tusind tak for jeres råd  jeg vidste faktisk intet om det, da jeg aldrig har haft eller kender til astma heste. Det var meget brugbart og vil jo gerne forebygge at det bliver værre med ham, det lille myr.
Jeg vil anbefale det samme som de øvrige, men dog tilføje et tilskud af urter - jeg har både brugt Askhims urter mod luftvejsproblemer, og Secreta Pro, begge dele styrker luftvejene. God bedring med ham:-)